
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης στην περιοχή Χαλανδρίου Νο¬ 
μού Αττικής, για την συμπλήρωση και αρτίωση του χώρου του 
Πυροσβεστικού Σταθμού Χαλανδρίου ... 

Αναγκαστική απαλλοτρίωση ακινήτων για την ολοκλήρωση του αυ¬ 
τοκινητοδρόμου Κορίνθου - Τρίπολης στο τμήμα Κόρινθος - Σ.Σ. 
Νεμέας μεταξύ των χ.θ. α) 7 + 339 - 7 + 700, β) 8 + 100 - 9 
+ 000 και γ) 11 + 150 - 11 + 900 ..... 

Επίσπευση από το Δημόσιο της διαπλάτυνσης του εντός σχεδίου πό- 
λεως Πατρών τμήματος της οδού από Κουκούλι προς Κλάους 
και μέχρι ορίου εγκεκριμένου σχεδίου πόλεως Πατρών. 

Εφαρμογή της παρ. 1 εδ. α’ και β’ του άρθρου 12 του Ν. 651/77 
(εφαρμογή ευμενέστερων συντελεστών δόμησης) στην περιοχή 
του Λιμένα Θάσου που εγκρίθηκε πολεοδ. μελέτη με το από 23/ 
9/91 Π.Δ. (ΦΕΚ 689 Δ/3.10.91). 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση Πολεοδομική, μελέτης τμήματος εντός των ορίων περιο¬ 
χής του οικισμού «Δροσερού» Ν. Τρικάλων. 

Διορθώσεις σφαλμάτων 

Διόρθωση σφάλματος στη 279/11/3.1.92 απόφαση του Υπουργού 
ΠΕΧΩΔΕ . 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1020706/1357/0010 (1) 

Αναγκαστική απαλλοτρίωση έκτασης στην περιοχή Χαλανδρίου Νομού 
Αττικής, για την συμπλήρωση και αρτίωση του χώρου του Πυροσβε¬ 
στικού Σταθμού Χαλανδρίου. 

ΟΙ ΥΠΟΥΡΓΟΙ 

ΔΗΜΟΣΙΑΣ ΤΑΞΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.Δ/τος 797/19/1 «περί αναγκαστικών απαλ¬ 
λοτριώσεων», σε συνδυασμό με τις διατάξεις του Β.Δ. 139/1971 «περί 
της αρμοδιότητας των Νομαρχών προς κήρυξις αναγκαστικών τινων 
απαλλοτριώσεων». 

2. Τις διατάξεις του άρθρου 7 του Α.Ν. 162/1967 «περί τροποποιή- 
σεως και συμπληρώσεως των διατάξεων περί αναγκαστικών απαλλο¬ 
τριώσεων Α.Ν. 1731/1939», με τις οποίες προβλέπεται η κήρυξη ανα¬ 
γκαστικής απαλλοτρίωσης για την ανέγερση ή επέκταση δημοσίων κτι¬ 
ρίων. 

3. ΤΟ από 26.5.78 Δ/γμα «περί τροποποιήσεως του ρυμοτομικού 


σχεδίου Χαλανδρίου (Αττικής)» (ΦΕΚ 338/78 τ. Δ), αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την συμπλήρωση και αρτίωση τόυ χώρου 
του Πυροσβεστικού Σταθμού Χαλανδρίου έκτασης συνολικού εμβαδού 
844,63 μ2 που βρίσκεται επί των οδών Μικράς Ασίας, Ριζάρη και Χρυ¬ 
σοστόμου Σμύρνης του Δήμου Χαλανδρίου Αττικής και φαίνεται με 
στοιχεία Β-Η-θ-Γ-Β στο με κλίμακα 1:200 από 20.12.91 κτημα- 

1 τολογικό διάγραμμα Πίνακα του τοπογράφου Μηχανικού Ιωάννη 
Σχίζα, το οποίο έχει θεωρηθεί από την Διευθύντρια Τεχνικών Υπηρε¬ 
σιών της Νομαρχίας Ανατολικής Αττικής Ιωάννα Δρομάζου στις 
20.12.91. 

2 Στην έκταση που απαλλοτριώνεται προβάλλει δικαιώματα κυριότη¬ 
τας ο Λάμπρος Σύρμος του Γεωργ. 

Η απαλλοτρίωση κηρύσσεται υπέρ και με δαπάνη του Δημοσίου. 

3 Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Απριλίου 1992 

ΟΙ ΥΠΟΥΡΓΟΙ 

4 ΟΙΚΟΝΟΜΙΚΟΝ ΔΗΜΟΣΙΑΣ ΤΑΞΗΣ 

I. ΠΑΛΑΙΟΚΡΑΣΣΑΣ θ. ΑΝΑΓΝΩΣΤΟΠΟΥΛΟΣ 

♦ - 

Αριθ. 1040907/3061/0010 (2) 

5 Αναγκαστική απαλλοτρίωση ακινήτων για την ολοκλήρωση του αυτο¬ 
κινητοδρόμου Κορίνθου - Τρίπολης στο τμήμα Κόρινθος - Σ.Σ. Νε¬ 
μέας μεταξύ των χ.θ. α) 7 + 339 - 7 + 700, β) 8 + 100 - 9 + 000 
και γ) 11 + 150 - 11 + 900. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων», σε συνδυασμό με τις διατάξεις φου Β.Δ. 139/1971 «περί 
της αρμοδιότητας των Νομαρχών προς κήρυξιν αναγκαστικών τινων 
απαλλοτριώσεων». 

2. Τις διατάξεις του άρθρου 23 του από 25 Νοεμβρίου 1929 Διατάγμα¬ 
τος «περί κωδικοποιήσεως των περί κατασκευής και συντηρήαεως οδών 
κειμένων διατάξεων». 

3. Τις διατάξεις του άρθρου 1 του Ν. 653/1977 «περί υποχρεώσεως 
των παρόδιων ιδιοκτητών δια την διάνοιξη Εθνικών οδών κλπ»., όπως 
συμπληρώθηκαν με τις παρ. 9 και 10 του άρθρου 62 του Ν. 947/1979 
και την παρ. 4 του άρθρου 9 του Ν. 960/1979, για την εκτέλεση των 
οποίων εκδόθηκε το Π.Δ. 929/1979, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την ολοκλήρωση του αυτοκινητοδρόμου 
Κορίνθου - Τρίπολης στο Τμήμα Κόρινθος - Σ.Σ. Νεμέας μεταξύ των 
χ.θ.α) 7 + 339 - 7 + 700, β) 8 + 100 - 9 + 000 καιγ) 11 + 150-11 
+ 900 έκτασης συνολικού εμβαδού 29.546 μ 2 που βρίσκεται στο Νομό 
Κορινθίας και εικονίζεται με κλίμακα 1:1000 στα από Μαΐου 1990 και 
με αριθμούς σχεδίων ΚΙ 1, Κ12 και Κ13 κτηματολογικά διαγράμματα 

- πίνακες της αναδόχου Κ.Ι. Σαραντόπουλος ΑΕ τα οποία έχει θεωρήσει 
ο Δ/ντής της 2ης ΔΕΚΕ Δ. Ευσταθίου στις 22.10.90. 

Στην έκταση που απαλλοτριώνεται δεν περιλαμβάνονται οι εκτάσεις 
εκείνες οι οποίες στα κτηματολογικά στοιχεία φέρονται ότι ανήκουν στο 
Ελληνικό Δημόσιο. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Κοντογιάννης Θεόδωρος, 2) Κοντογιάννης Δημήτριος, 3) 
Μιχαλόπουλος Σωκράτης κλπ. 

Η απαλλοτρίωση κηρύσσεται υπέρ και με δαπάνη του Δημοσίου που 
θα αντιμετωπιστεί από τις πιστώσεις για έργα Δημοσίων Επενδύσεων 
αρμοδιότητας Υπουργείου Περιβάλλοντος, Χωροταξίας και Δημοσίων 
Έργων (αριθμός έργου 8271Ρ08). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Απριλίου 1992 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ 
ΟΙΚΟΝΟΜΙΚΟΝ ΔΗΜΟΣΙΟΝ ΕΡΓΩΝ 

I. ΠΑΛΑΙΟΚΡΑΣΣΑΣ ΑΧ. ΚΑΡΑΜΑΝΛΗΣ 

-+ 

Αριθ. Α127δ/0/33394 (3) 

Επίσπευση από το Δημόσιο της διαπλάτυνσης του εντός σχεδίου πόλεως 

Πατρών τμήματος της οδού από Κουκούλι προς Κλάους και μέχρι 

ορίου εγκεκριμένου σχεδίου πόλεως Πατρών. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τα διατάγματα ρυμοτομίας α) 12.7.75 Π.Δ. (ΦΕΚ 231/Δ/ 
6.10.75, β) 22.1.71 Π.Δ. ΦΕΚ 37/Δ/15.2.71 και γ) 29.4.82 Π.Δ. 
(ΦΕΚ 271/Δ/4.6.82). 

2. Τις διατάξεις του ν. δ/τος 17.7.1923 «περί σχεδίων των πόλεων, 
κωμών και συνοικισμών του Κράτους και οικοδομής αυτών» (ΦΕΚ 
228/16.8.1923 τ. Α'). 

3. Τις διατάξεις του ν. 653/1977 «περί υποχρεώσεως των παρό¬ 
διων ιδιοκτητών κλπ (ΦΕΚ 214/5.8.1977 τ. Α') όπως τροποποιήθη¬ 
καν και ισχύουν σήμερα, με τους ν. 947/1979 ΦΕΚ 169/26.7.1979 
τ. Α’ και 960/1970 ΦΕΚ 194/25.8.79 τ. Α'. 

4. Τις διατάξεις του άρθρου 25 παρ. 4 του ν. 1418/1984 «για τα 
δημόσια" έργα και ρυθμίσεις συναφών θεμάτων». 

5. Τις διατάξεις του ν. δ/τος 69/8.3.88 ΦΕΚ 28/16.2.1988 για 
τον οργανισμό της Γενικής Γραμματείας Δημοσίων Έργων. 

6. Την κοινή απόφαση Δ16α/04/772/29.11.90 (ΦΕΚ 746/Β/ 
30.11.90) των Υπουργών Προεδρίας και Αναπλ. ΠΕΧΩΔΕ» περί εξαι- 


ρέσεως Διοικητικών πράξεων και εγγράφων από τον κανόνα των τριών 
υπογραφών» που κοινοποιήθηκε με την εγκύκλιο 2. 

α) Την επίσπευση από το Δημόσιο της διαπλάτυνσης του εντός σχε¬ 
δίου πόλεως Πατρών τμήματος της οδού από Κουκούλι προς Κλάους 
και μέχρι ορίου εγκεκριμένου σχεδίου πόλεως Πατρών. 

β) Τον χαρακτηρισμό της προκείμενης πολεοδομικής εφαρμογής κα- 
τεπείγουσας οινάγκης και 

γ) Την κατάρτιση των στοιχείων προδικασίας που προβλέπονται από 
το άρθρο 5 του ν. 653/1977, για να κινηθεί η δίκη καθορισμού των 
αποζημιώσεων για τις ιδιοκτησίες που ρυμοτομούνται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Απριλίου 1992 

Ο ΥΠΟΥΡΓΟΣ 

ΑΧ. ΚΑΡΑΜΑΝΛΗΣ 

♦ 

Αριθ. 2482 (4) 

Εφαρμογή της παρ. 1 εδ. α' και β' του άρθρου 12 του Ν. 651/77 

(εφαρμογή ευμενέστερων συντελεστών δόμησης) στην περιοχή του 

Λιμένα Θάσου που εγκρίθηκε πολεοδ. μελέτη με το από 23/9/91 

Π.Δ. (ΦΕΚ 689 Δ/3.10.91). 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το από 23.9.91 Π.Δ. (ΦΕΚ 689 Δ/3.10.91) με το οποίο εγκρί¬ 
θηκε η πολεοδομική μελέτη του οικισμού Λιμένα Θάσου. 

2. Την εγκύκλιο 12/7.3.89 του Υπ. ΠΕ.ΧΩ.ΔΕ. 

3. Το άρθρο 12 παρ. 1 εδ. α και β του Ν. 651/1977. 

4. Την πράξη 2/380/18.11.91 του Συμβουλίου Χ.Ο.Π. Ν. Καβά¬ 
λας, αποφασίζουμε: 

Στην περιοχή του Λιμένα Θάσου που εγκρίθηκε πολεοδομική μελέτη 
με το από 23.9.91 Π. Δ/γμα, να έχει εφαρμογή η παρ. 1 εδ. α' και β' 
του Ν. 651/77, δηλαδή να εφαρμόζονται οι προηγούμενοι ισχύοντες 
ευμενέστεροι όροι δόμησης στις παρακάτω περιπτώσεις. 

Εάν πριν από την υποβολή των νέων όρων δόμησης εκδόθηκε νόμιμη 
άδεια ή αν υποβλήθηκαν όλα τα στοιχεία που απαιτούνται από το από 
3/8.9.83 Π.Δ. τρόπος έκδοσης οικοδομικών αδειών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Απριλίου 1992 
Ο Νομάρχης 

ΑΘΑΝΑΣΙΟΣ ΠΑΡΤΑΛΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1740 (5) 

Έγκριση Πολεοδομική, μελέτης τμήματος εντός των ορίων περιοχής 
του οικισμού «Δροσερού» Ν. Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Τις διατάξεις Λου από 17.7.23 Ν. Δ/τος «περί σχεδίων πόλεων 
κλπ. όπώς τροποποιήθηκε και συμπληρώθηκε μεταγενέστερα». 

2. Τις διατάξεις του. Ν. 1337/83 (ΦΕΚ 33Α). 

3. Τις διατάξεις του Ν. 1558/85 (ΦΕΚ 137). 

4) Το από 20.8.85 Π.Δ. (414/Δ'/30.8.85) οικοδόμηση και επέ¬ 
κταση οικισμών της χώρας μέχρι 2000 κατοίκους και τροποποιουμέ- 
νου από 24.4.85 Π.Δ. (ΦΕΚ 181/Δ). 

5. Το Π.Δ. 183/86 (ΦΕκ 70/Α/5.6.86) «Έγκριση τροποποιήσεων 
και καθορισμός όρων και περιορισμών δόμησης από τους Νομάρχες». 

6. Την απόφαση 2/92 του Κοινοτικού Συμβουλίου 

7. Την αρ. 1η/πρ, 5ο/15.4.92 γνωμοδότηση του Συμβουλίου ΧΟΠ 
του Νομού, αποφασίζουμε: 

Άρθρο 1 

Εγκρίνεται η πολεοδομική μελέτη τμήματος της εντός ορίων περιο¬ 
χής του οικισμού «Δροσερού» Ν. Τρικάλων, όπως φαίνεται στο συνημ.- 
μένο ρυμοτομικό σχέδιο κλ. 1:1000, που θεωρήθηκαν από τον Προϊ¬ 
στάμενο του ΤΠ - ΠΕ Ν. Τρικάλων, που αποτελούν αναπόσπαστο μέρος 
της απόφασης αυτής. 

Άρθρο 2 

Εγκρίνεται όπως διατυπώνεται στα επόμενα άρθρα ο πολεοδομικός 
κανονισμός της πολεοδομικής μελέτης τμήματος του οικισμού Δροσε¬ 
ρού. 

Άρθρο 3 

Στους οικοδομήσιμους χώρους που περιλαμβάνονται μέσα στα οικο¬ 
δομήσιμα τετράγωνα, επιτρέπονται οι χρήσεις, γενική, κατοικία, όπως 
περιγράφονται στο Π.Δ. 23.2.87 (ΦΕΚ 87/Δ) και ειδικότερα το άρθρο 
3. 

Περιεχόμενα γενικής κατοικίας: 

1) Κατοικία 

2) Ξενοδοχεία μέχρι 100 κλινών και ξενώνες 

3) Εμπορικά καταστήματα (με εξαίρεση τις υπεραγορές και τα πολυ¬ 
καταστήματα) 

4) Γραφεία, Τράπεζες, ασφάλειες, κοινωφελείς, οργανισμοί 

5) Κτίρια εκπαίδευσης 

6) Εστιατόρια 

7) Αναψυκτήρια 

8) θρησκευτικοί χώροι 

9) Κτίρια Κοινωνικής πρόνοιας 

10) Επαγγελματικά εργαστήρια χαμηλής όχλησης 


11) Πρατήρια βενζίνης 

12) Αθλητικές εγκαταστάσεις 

13) κτίρια γήπεδα στάθμευσης 

14) Πολιτιστικά κτίρια (και εν γένει πολιτιστικές εγκαταστάσεις). 

Άρθρο 4 

Στο πρόσωπο των οικοπέδων επιβάλλεται προκήπιο πλάτους 4.00 
μ. όπως φαίνεται στα διαγράμματα. 

Άρθρο 5 

Τά ελάχιστα όρια εμβαδού και προσώπου καθώς και οι όροι και πε¬ 
ριορισμοί δόμησης των οικοπέδων ορίζονται: 

-Ελάχιστον εμβαδόν: 400 μ 2 (τετρακόσια), 

-Ελάχιστον πρόσωπο: 14 μ. (δέκα τέσσερα). 

Κάλυψη: 70% (εβδομήντα τοις εκατό). 

Σ.Δ.: για τα πρώτα 100 μ 2 επιφάνειας οικοπέδου ορίζεται 1,6 
για τα πρώτα 100 μ 2 επιφάνειας οικοπέδου ορίζεται 0,8 
για τα πρώτα 100 μ 2 επιφάνειας οικοπέδου ορίζεται 0,6 
για το πέραν των 300 μ 2 επιφάνειας οικοπέδου ορίζεται 0,4 
Η συνολική επιφάνεια ορόφων στο οικόπεδο για κύρια και βοηθητικά 
κτίρια, δεν μπορεί να υπερβεί τα 400 μ 2 , 

Αριθμός ορόφων δύο (2) 

Το μέγιστο ύψος των κτιρίων ορίζεται σε 7,50μ. με μέγιστο ύψος 
στέγης 2,00 μ. και κλίση 35%. 

Σύστημα δόμησης: Το κτίριο τοποθετείται ελεύθερο μέσα στο οικό¬ 
πεδο. Όπου το κτίριο δεν εφάπτεται με τα πλάγια και πίσω όρια του οι¬ 
κοπέδου αφήνεται απόσταση τουλάχιστον 2,50μ. 

Κατά τα λοιπά ισχύει το από 24.4.85 Π.Δ. «τρόπος καθορισμού 
ορίων οικισμών της χώρας μέχρι 2.000 κατ., κατηγορίες αυτών και 
καθορισμός όρων και περιορισμών δόμησής τους (ΦΕΚ 181/Δ/85) 
όπως τροποποιήθηκε μεταγενέστερα. 

Άρθρο 6 

Άδειες που εκδόθηκαν μέχρι την δημοσίευση της απόφασης αυτής, ή 
άδειες για τις οποίες έχει υποβληθεί πλήρης μελέτη στην αρμόδια Πολε¬ 
οδομική Υπηρεσία, μέχρι τη δημοσίευσή της εκτελούνται όπως εκδόθη- 
καμ ή εκδίδονται με τις προϋσχύουσσες διατάξεις βάσει των υποβληθέ- 
ντων στοιχείων εφ’ όσον αυτές είναι ευνοϊκότερες. 

Άρθρο 7 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Αμέσως μετά την δημοσίευσή της Απόφασης στην Εφημερίδα της 
Κυβερνήσεως, ακριβή αντίγραφα των πρωτοτύπων διαγραμμάτων υπό 
κλ. 1:1000 που την συνοδεύουν θα αναρτηθούν στο Κοινοτικό Κατά¬ 
στημα Δροσερού επί δέκα πέντε (15) ημέρες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Τρίκαλα, 22 Απριλίου 1992 

Ο Νομάρχης 
ΙΩΑΝ. ΣΠΑΡΤΣΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στο ΦΕΚ 104/Δ/5.2.92 στο οποίο δημοσιεύτηκε η αρ. 279/ 
11/3.1.92 απόφαση του Υπουργού ΠΕΧΩΔΕ «χαρακτηρισμός ως δια¬ 
τηρητέου του κτιρίου επί των οδών Παραμυθίας 15 και Σαλαμίνας του 


Δήμου Αθηναίων», γίνεται η εξής διόρθωση: 

Αντικαθίσταται το εσφαλμένο τοπ. διάγραμμα που συνοδεύει την 
απόφαση με το ορθό, ως εξής: 

(Από το Υπουργείο ΠΕΧΩΔΕ) 








